ԱԺ ՀՀԿ խմբակցության ղեկավար Վահրամ Բաղդասարյանն հասարակությանը խորհուրդ է տալիս լինել լավատես և սպասել փոփոխությունների: Սա ամենաէժան ու ամենաանիմաստ խորհուրդն է, որ կարելի է տալ մարդկանց: Իսկ երբ դա անում է մեկը, ով իր դիրքով և աշխատանքով պարտավոր էր ապահովել այդ լավատեսության մթնոլորտը, սակայն չի արել, նրա դատարկ խորհուրդն առավել քան արժեզուրկ է դարձել: Սակայն տվյալ դեպքում Բաղդասարյանի հորդորը կոնկրետ դրդապատճառ ունի, և դա վերաբերում է գնաճի դեմ պայքարին: